Q

El Q binon tonat degvelid lafaba latinik kösömik. No pagebon in lafab Volapüka, ab binon bal tonatas lafaba fonetik fa hiel Arie de Jong pämoböl ad malön proni: [x] pö vöds no Volapükiks. Jenotem Tonat: Q dekömon de tonat semitik: Qôp (kel ba licinon de hieroglif Lägüptänik), kel päpronon as [q]: pron suvik bevü püks semitik, ab no bevü püks Yuropik. In Vöna-Grikänapük, tonat at (as el Qoppa pälasumöl) luveratiko ämalon konsonatis lipöfik äs [kʷ] e [kʷʰ]; ab volfam posik Grikänapüka ävotükon pronis at ad [p] e [pʰ]. Tonat: Qoppa ävedon täno tonats tel: el Qoppa, kel pägebon te as numat, ed el Phi (Φ), kel äbleibon malön proni: [pʰ] (kel evedon [f] in Nula-Grikänapük). Letruskänans ägebons eli Q te kobü el V ad malön proni: [kʷ]; Romänans poso ädunons otosi.